ஈய தைட்டனேட்டு

ஈய தைட்டனேட்டு (Lead titanate) என்பது PbTiO3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். தைட்டானிக் அமிலத்தின் ஈய உப்பாக இச்சேர்மம் கருதப்படுகிறது. மஞ்சள் நிறத்தில் தூளாகக் காணப்படும் இச்சேர்மம் தண்ணீரில் கரையாது. 

அதிக வெப்பநிலையில், ஈய தைட்டனேட்டு ஒரு கன சதுர பெரோவ்சிகைட்டு படிக அமைப்பை ஏற்றுக்கொள்கிறது. 760 கெல்வின் வெப்பநிலையில் இரண்டாம்நிலை கட்டமாற்றத்திற்கு உட்பட்டு நாற்கோண பெரோவ்சிகைட்டு படிக அமைப்பிற்கு மாறுகிறது. இவ்வடிவம் பெரோமின் பண்பை வெளிப்படுத்துகிறது. ஈய தைட்டனேட் சேர்மம் முன்னணி சிர்கோனேட்டு தைட்டனேட்டு  (Pb[ZrxT1−x]O3 0 ≤ x ≤ 1, PZT) அமைப்பின் இறுதி உறுப்பினர்களில் ஒன்றாகும்.  இது தொழில்நுட்ப ரீதியாக மிக முக்கியமான பெரோமின்  மற்றும் அழுத்தமின் மட்பாண்டங்களில் ஒன்றாகும். 

இயற்கையில் மாசிடோனைட்டு என்ற கனிமமாக ஈய தைட்டனேட்டு காணப்படுகிறது.Radusinović, Dušan and Markov, Cvetko "Macedonite - lead titanate: a new mineral", American Mineralogist 56, 387-394 (1971), http://www.minsocam.org/ammin/AM56/AM56_387.pdfBurke, E.A.J. and Kieft, C. "Second occurrence of makedonite, PbTiO3, Långban, Sweden", Lithos 4, 101-104 (1971)

நச்சுத்தன்மை
ஈய தைட்டனேட்டு மற்ற ஈய சேர்மங்களைப் போலவே நச்சுத்தன்மை வாய்ந்தது. தோல், சளி சவ்வு மற்றும் கண்களில் எரிச்சலூட்டும். கருவுறுதலில் பாதிப்புகளை ஏற்படுத்தி பிறக்காத குழந்தைகளுக்கும் பாதிப்பை ஏற்படுத்தலாம்.

கரைதிறன்
நீர்வெப்பமாக-செயற்கை முறையில் தயாரிக்கப்பட்ட பெரோவ்சிகைட்டு -கட்ட PbTiO3 சேர்மத்தின் நீரில் கரைதிறன் 25 மற்றும் 80 ° செல்சியசு வெப்பநிலையில் காரகாடித்தன்மை சுட்டெண் மதிப்பைச் சார்ந்திருப்பதாக சோதனை ரீதியாக தீர்மானிக்கப்பட்டுள்ளது.  pH≈3 என்ற மதிப்பில்  4.9x10−4 மோல்/கிலோகிராம், pH இல் 1.9x10−4 மோல்/கிலோகிராம் வரை மாறுபடுகிறது.  காரகாடித்தன்மை சுட்டெண் 7 என்ற மதிப்பிற்கு மேல் கரை திறனை உறுதிப்படுத்த இயலவில்லை. இன்னும் அதிக pH மதிப்புகளில், கரைதிறன் மதிப்பு மீண்டும் அதிகரிக்கிறது.Jooho Moon, Melanie L. Carasso, Henrik G. Krarup, Jeffrey A. Kerchner, "Particle-shape control and formation mechanisms of hydrothermally derived lead titanate", Journal of Materials Research, Vol. 14, No.3, March 1999. 

மேற்கோள்கள்

பகுப்பு:ஈயம்(II) சேர்மங்கள்
பகுப்பு:தைட்டனேட்டுகள்
பகுப்பு:பெரோவ்சிகைட்டுகள்